ALAPKÉPZÉS, EMBERI ERŐFORRÁSOK SZAK LEVELEZŐ, TÁVOKTATÁS TAGOZAT
A szakmai gyakorlat leigazolása:
· Amennyiben a hallgató a szakmai gyakorlat megkezdésének időszakában munkaviszonyban áll, vállalkozói vagy megbízási szerződés keretében munkát végez, akkor ez a munkajogviszony/vállalkozói/megbízási jogviszony szakmai gyakorlatként elfogadásra kerül.
· Azoknak a hallgatóknak kell szakmai gyakorlatos helyet keresni – legkorábban a hatodik félévben – akiknek a munkahelye nem vállalja a gyakorlat leigazolását. A szakmai gyakorlat helyszínének biztosítása a hallgató feladata!
· A kötelező szakmai gyakorlatot a mintatanterv alapján a 7. félévben kell teljesíteni. Ennek megfelelően legkorábban a 6. félév szorgalmi időszaka után lehet megkezdeni és a 7. félév szorgalmi időszakának végéig maradéktalanul teljesíteni kell. A szakmai gyakorlatot korábbi félévekben nem teljesíthetik! 
A szakmai gyakorlat időtartama:
· A szakmai gyakorlat időtartama 12 hét, amelyet egyben kell teljesíteni!
Szakmai gyakorlatos teendők:
A 6. félévben:
· Az állandó munkaszerződéssel rendelkező hallgatóknak az Adatlapot és a Munkaszerződést/Munkáltatói igazolást/Vállalkozói igazolást kell leadni. 
· Azoknak a hallgatóknak, akik nem rendelkeznek állandó munkaviszonnyal, vagy rendelkeznek, de a munkahelyük nem igazolja a gyakorlatot, az Adatlapot és az Együttműködési megállapodást kell leadniuk. 
· A dokumentumokat az emberi@kodolanyi.hu e-mail címre kell elküldeni a tavaszi szemeszterben: május 15-ig, az őszi szemeszterben: december 15-ig. 

A 7. félévben:
· Az Értékelőlapot és a Beszámolót mindenkinek kötelezően a Moodle szakmai gyakorlat tantárgy e-portfóliójába kell feltölteni a tavaszi szemeszterben: május 15-ig, az őszi szemeszterben: december 15-ig.

Külföldön történő szakmai gyakorlat estén:
· A hallgatónak Szándéknyilatkozatot kell kérnie a Gyakorlati helytől, a megadott minta szerinti tartalommal. A külföldi gyakorlati hely által aláírt Szándéknyilatkozat, Adatlap és a Munkaszerződés leadásának határideje a 6. félév időszakában tavaszi szemeszterében: május 15, az őszi szemeszterben: december 15.
Az Értekelőlap és a Beszámoló:
· A Gyakorlóhely értékeli a hallgató gyakornoki teljesítményét az Értekelőlap kitöltésével.
· Az Értékelőlapot és Beszámolót csak abban az esetben nem kell leadniuk, hogyha a 7. félév tantárgyfelvételi időszakában a Munkaköri leírásukat és a Munkaszerződésüket Kreditátviteli Kérelem formájában benyújtják a Kérvényeknél a Neptunban.
A Beszámoló tartalmazza:
· a hallgató által betöltött munkakörök leírását és az egyes munkakörök betöltésének időtartamát, 
· milyen mértékben tudta hasznosítani a tanultakat a gyakorlatban, 
· volt-e lehetősége önálló munkavégzésre, 
· egyéb, a hallgató által lényegesnek tartott közlendő. 
A Beszámoló formai követelményei:
· terjedelem 2-4 (A/4) oldal
· betűtípus Arial, 13-as betűméret, másfeles sortávolság, margó alapbeállítás
· Mentse a dokumentumot csaladinev_utonev_neptun kod.doc (vagy docx vagy rtf vagy pdf) néven (Pl. Kovacs_Zoltan_DSVGDF.doc). A fájlnévben NEM lehet ékezetes karakter. 
A gyakorlati jegy megszerzésének feltétele:
Értékelőlap és Beszámoló határidőre való feltöltése Moodle-ba.
A szakmai gyakorlatos dokumentumok a https://www.kodolanyi.hu/diviziok/gazdasagtudomanyi-kar/ dokumentumtárából letölthetők.
A DOKUMENTUMOKAT KIZÁRÓLAG SZKENNELVE, TELJESEN KITÖLTVE, ALÁÍRVA FOGADJUK EL! 
A fentiektől való bármilyen eltérést tényszerű és tárgyszerű indoklással ellátva írásban kell kezdeményezni a tanszék előadójának, Ács-Juhász Nikolettának címezve az acs.juhasz.nikoletta@kodolanyi.hu címen, vagy pedig az emberi@kodolanyi.hu e-mail címen.
